**Antiteza sentimentală**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ca nimeni alta ai adus privirii

un Univers pe care l-am visat,

Ca nimeni altul cupa fericirii

am pângărit-o cu al meu păcat.

Ca nimeni alta ai suflat noblețe

să îmi croiesc al vieții alb costum,

Ca nimeni altul fără de tristețe,

la moara vieții l-am lăsat uium.

Ca nimeni alta focul azi te arde

iar vâlvătaia bate-n porți de cer,

Ca nimeni altul tot ridic placarde

cu-acel înscris că totu-i efemer.

Ca nimeni alta arzi pentru trecuturi

ca antidot la marele îngheț,

Ca nimeni altul am drept așternuturi

un vid absurd, lipsit de orice preț.

Ca nimeni alta iartă-mă de toate

și cade-n ploaie pe al meu uscat!

Ca nimeni altul fără ”dar” sau ”poate”

îmi voi albi căderea în păcat.

Ca nimeni alta viața e-o învârtire

și-am să mă-nalț spre-al cerului covor,

Ca nimeni altul îți voi da de știre

că Stea îmi ești și-al Vieții rezervor!

Ca nimeni alta să-mi acorzi iertare

chiar de-am greșit la modul diavolesc!

Ca nimeni altul azi, din depărtare

Știu c-am greșit, dar știu că te iubesc!